અરે, કંટાળી ગઈ છું આ જિંદગીથી, આ શંુ રોજ એકની એક કચકચ, હું પણ માણસ છું, મશીન થોડી છું. ઘર છોડીને જતી રહીશને ત્યારે ખબર પડશે. આવું કદાચ દર ત્રણમાંથી બે મહિલાઓ રોજ બોલતી હશે અને બેમાંથી એક મહિલા અકળાઈને ના ભરવાનું પગલું પણ ભરતી હશે. એટલે કે ઘર છોડીને ચાલી જતી હશે, પરંતુ શું ઘર છોડીને ચાલી જવું તે સમસ્યાનો અંત છે? નાની મોટી માથાકૂટના કારણે ઘર છોડી સંસાર દુઃખી કરવાનો કોઈ મતલબ નથી. જોકે માનસિક ત્રસ્ત કે ઘરની માથાકૂટના કારણે, દીકરા-વહુ સાથે ફાવતંુ ન હોય તેવાં કારણોસર કે અન્ય કારણો કરતાં ઘર છોડીને ચાલી જવાનું જો કોઈ સૌથી મોટું કારણ હોય તો તે પ્રેમપ્રકરણ છે.